Апэрэ лъэхъаным иятIонэрэ уахътэ я 30-рэ илъэсхэм агузэгу къыщежьэ ыкIи я 40-рэ илъэсхэм яежьэгъум нэсы. Мы илъэсхэм бзэгъэпсыным ипшъэрылъхэр зэшIохыгъэнхэмкIэ теорие ыкIи практикэ Iофышхо ашIагъ: научнэ грамматикэмрэ школ учебникхэмрэ къыдагъэкIыгъэх, орфографием итеорие принципхэр къагъэнэфагъэх, урыс графикэм ылъапсэ тетэу алфавитыр агъэпсыгъ, орфографие гущыIалъэр къыхаутыгъ. Бзэ политикэмрэ лъэпкъ культурэмрэ яхэхъоныгъэкIэ мэхьанэу яIэр къыдалъытэзэ терминологиер зыпкъ игъэуцогъэным ехьылIэгъэ Iофтхьабзэхэри зэшIуахыгъэх. А лъэхъаным адыгабзэм къыхэхьэгъэ урыс гущыIэхэм язытет къытегущыIэзэ Къумэхэ Зарэ нэшэнэ заулэ хегъэунэфыкIы: «АпэрэмкIэ, нэмыкIыбзэ гущыIэхэу бэшIагъэу къыхэхьагъэхэм адыгабзэхэм чIыпIэу щаубытырэм екIолIэкIэ шъхьаф къыфагъотыгъ. ГущыIэм пае, адыгабзэхэм яхэхъоныгъэ иапэрэ лъэхъан терминкIэ игъэкIотыгъэу агъэфедэщтыгъэ араб, перс ыкIи тырку гущыIабэхэр хагъэкIыгъэх. Араб, перс ыкIи тырку гущыIэ бэ дэдэхэр урыс е адыгэ гущыIэхэмкIэ зэблахъугъэх. Ахэмэ ащыщых